Sirkka-Liisa Valle

Sirkka-Liisa Valle (o.s. Järvenkylä; s. 20. heinäkuuta 1942 Helsinki) on suomalainen iho- ja sukupuolitautien erikoislääkäri, joka tuli tunnetuksi AIDS-epidemian alkuaikana 1980-luvulla HIV-infektion asiantuntijana. Hän diagnosoi Suomen ensimmäisen HIV-tartunnan vuonna 1983.

Valle valmistui lääketieteen lisensiaatiksi Helsingin yliopistosta vuonna 1966, väitteli siellä tohtoriksi vuonna 1988 ja sai dosentuurin vuonna 1994. Hän teki pitkän työuran eri sairaaloissa sekä Suomen Akatemian AIDS-tutkijana (1986–1992). Hän piti myös yksityisvastaanottoa Helsingissä vuodesta 1972 alkaen, kunnes jäi eläkkeelle vuonna 2007. Hän on julkaissut tutkimuksia sukupuolitaudeista.

Vallen saamista huomionosoituksista voidaan mainita Helsingin yliopiston tiedonjulkistamispalkinto (1988). Hänet valittiin Vuoden Eevaksi 1986 ja Vuoden uusmaalaiseksi 1991.

Vallen Tiede 2000 -lehteen vuonna 1984 kirjoittama artikkeli "AIDS - mistä on kysymys?" ja mediaesiintymiset saivat monet seksuaali- ja sukupuolivähemmistöjen edstajat, kuten Setan syyttämään häntä syrjinnästä, vääristelystä ja paniikin lietsonnasta. 

Sirkka-Liisa Vallen vanhemmat olivat Teknos-Tehtaat Oy:n toimitusjohtaja Yrjö Järvenkylä ja oopperalaulaja Malmi Vilppula. Valle oli vuosina 1963–1980 avioliitossa lääketieteen ja kirurgian tohtori Matti Vallen kanssa. Myös heidän kolme lastaan ovat lääkäreitä (s. 1964, 1966 ja 1970).

Lähteet
 Kuka kukin on 2003, s. 1081. Helsinki 2002. 


 Viitteet 

Luokka:Suomalaiset lääkärit
Luokka:Vuonna 1942 syntyneet
Luokka:Elävät henkilöt